Aet oa skuizh ar pennoù bras, ober brezel bihan  Gant o ordinatourienn, un da vad de zho a vank.    Bemiet re a fuseoù, merkeded an tankoù  An uzinioù a glemme, n'en doa ket ken labour.    Red veffe kaout an  tu da implij an armoù,  da roiñ labour d'ar staliou, dollarioù er bankoù.    Ijin ar re varrekañ oa laket da finval  " penaos kargañ ar godel, hep tapout re vrud fall ".    Penaos distrujañ an danvez, hep ur morad a gwad  ben ar fin un (an) n'eus kavet, "greomp brezel da Saddam"    N'imp gasso di kiri nij, bagoù bras, fuseoù  tankoù bihan, tankoù bras, bepseurt bombezennoù    An dud lazhet a viliadoù vo ket red o c'hontan  ar sabl zo bouk da  doullan evit o zouarañ    Ar sabl zo aes da doullañ evit o zouarañ  ur brezel hep tud varo, setu ar pez a vank.    Ha diouzhtu ar c'heloù mad redek dre ar broioù  " echu ar brezel paper, un (an) da vad a grogo "    Al lazhadeg a vo graet gant kiri-nij tagus  o vombardiñ noz ha deiz gant un dinec'h eugus    An teleoù laro deomp; "n'eus ket re venn lazhet "  ouzhpenn an holl kiri-nij zistro brav, dizammet.    Ha soudardet an Irak, dindan an  drailh spontus  zo marv a viliadou, n'eo ket re ankenius.    N'eus nemet ur rumm a gont, soudardet an tu-man  gwad ar re all na dal mann d'ar sabl vo da evañ.    Seulvuiañ vo distrujet, seulvuiañ admet,  bec'h ha bec'h d'ar vombezenn, muioc'h vo gounezet.    Ur brezel vit ar Gwirioù, laro ar pennoù bras  padal n'eo met vit arc'hant, petrol, hag arc'hant c'hoazh    Ar Presidant zisplego, deomp-ni genaoueienn  eo c'houmañ ur " brezel just ",  n'eo ket vit gweneien    An dud sot a zo eneb, n'int nemet treitourien  vit ar brezel renker be (zan) bazh d'hon "enebourien".    Pa oa distrujet trawalc'h, siouled ar speredoù  digor bras an uziniou da zastum dollarioù    Oa roed an urzh da ehan, gant ar vil lazhadeg  ar re venn a zo bet trec'h, gant kant buhez kollet.    Vo ket kontet re Saddam, drailhet, devet, mouget  dindañ gwassañ arneuenn zo bet biskoazh gwellet    Graet zo ur brezel  mod ne(vez), hep embann tud lazhet  gant buldozerienn didruez 'barzh an toul vint bountet    Vint bountet er fochoù don, " vit mirout deus kleñvet " !  soudardet amerikan, leusko naet an dachenn.    Roet a vo medalennoù d'al lazherienn gwellan  d'ar vlenerienn kiri nij, vo roet ar re vravañ    Setu echu ar brezel, serret an teleoù  Bouch ha Fanch dindan an heol roiñ o c'hourc'hemennoù    Ar pokez Palestinian pe ar C'hurd kaloneg  zo ankouezhet  ur wech c'hoazh, siwaz n'eo ket pec'het.    Ar Gwir, savet vit pep pobl, morse na dalvezo  keit ma vo an arc'hant brein, ren ar bed tro-war-dro.